صبح الحال وصبح الكل لابس وواجد للعراضة ديال الغدا وخرجو كاملين فرحانين والحاج عبد الغني بالجلابة بيضاء ومشاو عند الهام استقبلاتهم قرحة كبيرة وكانت معاها ختها وولادهم ورجالاتهم فالدار , دخا اتشراق وخليج بجلالب وعلي وعماد بملابس عادبة كجميع الرجال والحاجة نزيهة بجلابة وصباط دومي طالون واستريلا وسط منهم فرحانة , تجمع الكل فالصالون كانها حفلة والكل فرحان والحلويات كيدورو والعصائر من بعد ضايفاتهم الهام بغدا داييزو لكلام هي وختها وديسير حلاو بيه الجلسة فاللخر حتى بدا الضلام يطيح عليهم بلا ميحسو بالوقت .. ناضت اشراق شارت لالهام بعينيها ودخلو للبيت مدات ليها الهدايا اللي جابو ليها ولختها ووليداتهم وعنقوها بسعادة شاكرين ليها وحلوهم قدمها تصدمو فالهداية الراقية اللي جابت وفرحو بيهم ورجعو للجلسة ديالهم كيتجمعو ويضحكو ويهضرو على السبوع والكل كيشارك بافكارو حتى تعاشات العشية ورجع كل واحد لدارو